section_heading: Klupska karijera
paragraph_text: Bastos je rođen u gradu Pelotas pa je svoju karijeru i započeo igrajući za gradski klub Esporte Clube Pelotas. 2001. godine preselio se u Nizozemsku, gdje je postao član Jong Feyenoord, rezervne momčadi poznatog nizozemskog kluba. Nakon što je posuđen klubu Excelsior, vraća se u Brazil gdje postaje član kluba Atletico Paranaense. Nakon što je odigrao nekoliko utakmica za klubove Grêmio i Figueirense, odlučuje se za povratak u Europu gdje ostaje osam godina.